# Styrearbeid 2022

På årsmøtet i 2022 ble det valgt et styre bestående av syv personer, samt tre vara.

Leder: Augusta Pithalice

Nestleder: Ferenc Macsali (frem til høst 2022) Konstituert Nestleder Kennet Ellingsen

Styremedlemmer: Morten Mowinckel, Ivan Christensen, Jude Dhushyanthan, Siv Dyrkolbotn, Karl Bleskestad Ødegård

Varamedlemmer: Harald Næss, Elena Botcharova Ellingsen, Mats Kalstø Lervåg

Kasserer: Prashanthi Pingili

Kontrollutvalg: Berent Barth, Arild Mevatne, Markus Barth

Valgkomité: Ferenc Macsali

Det ble avholdt ti styremøter i 2022 og det har generelt vært høy aktivitet for styret. Møtene har vært holdt både digitalt og fysisk.

# Sportslig

Resultatene fra mesterskapene i 2022

**Junior NM i februar i Karmøy**

* Gull til Thomas Barth i herresingle
* Sølv til Katja Botcharova Ellingsen i damedouble
* Sølv til Katja Botcharova Ellingsen i miksdouble
* Bronse til Katja Botcharova Ellingsen i damesingle
* Bronse til Thomas Barth i herredouble

**Senior NM i mars i Bergen**

* Sølv til Markus Barth i herresingle
* Bronse til Sofia Louis Macsali i damesingle
* Sølv til Sofia Louis Macsali og Vera B. Ellingsen i damedouble

**U23 NM i Kristiansand**

* Gull til Markus Barth i herresingle
* Sølv til Vera Botcharova Ellingsen i damesingle
* Sølv til Markus Barth i herredouble
* Bronse til Bharath Kumar Balasingam/Vera Botcharova Ellingsen i mixdouble

**UBM i Moss i april**

7 medaljer (3 gull, 1 sølv, 3 bronse) i U15 nivå og 3 medaljer (2 gull, 1 bronse) i U17 nivå. I tillegg ble Bergen BK kåret som beste klubb i U15 nivå.

I eliteserien kom Bergen på 3.plass etter storrunden og skal kjempe for medaljer i mars 2023.

Bergen BK arrangerte 4 turneringer og eliteserie lillerunden i 2022:

* Bergen Senior NM
* Bergen RT 17\*
* Buehallen Challenge
* Julecupen
* Eliteserie lillerunde

# Medlemmer og treninger

Medlemstallet har dessverre gått ned gjennom 2022 og er nå ca. 160 medlemmer (fra ca. 180 medlemmer i 2021). Dette skyldes spesielt krevende tider etter korona og at noen medlemmer som begynte etter korona har avsluttet medlemskapet. Styret skal sørge for at skolebadminton blir arrangert i regi av klubben i skoler rundt Fana og Åsane for å øke medlemstallet.

# Trenersituasjon

Javier Bish er hovedtrener og han har vært i delvis pappaperm fra september 2022 og har treninger til Elitepartiet. Sofia Macsali er vikar for AU1 og AU2 grupper. På nybegynnerpartiene har Vera Botcharova Ellingsen, Rafid Ishaq, Dina Bugge og Viola Jordalen vært faste trenere. Flere elitespillere har også vært vikarer gjennom året. Alle trenere er gjort en fin jobb og det viser seg i de gode prestasjoner av spillere i turneringer. Styret har også et mål å utvikle unge trenere videre med kurs, arrangementer, osv.

# Økonomi

Økonomien i klubben er stadig god. Styret er virkelig blitt flinke til å finne og søke på ulike tilskuddsordninger fra både det offentlige og private. Klubben har fått tilslag på flere tilskudd enn forventet, noe som har bidratt til å opprettholde svært god aktivitet. Sponsorstøtte fra Feste Trafikkskole, Rema 1000 Eidsvåg og Smihuset utgjør til sammen kr 22 000.

Klubben fortsetter å sette av penger til å dekke treningsavgifter helt eller delvis for medlemmer som har økonomiske utfordringer og som søker om helt eller delvis dekket kontingent. Styret har et mål om at økonomi ikke skal være noen hindring for å spille badminton i Bergen BK. Styret har også mulighet til å innvilge støtte til reise, opphold og påmeldingsavgifter til turneringer etter søknad fra medlemmene. I stedet for å gi noe støtte til alle medlemmer, ser styret det som mer treffsikkert å støtte de familier som virkelig behøver det.

Klubben har et solid overskudd i regnskapet for 2022 og styret vil jobbe målrettet med å følge opp at de ulike tilskuddene blir benyttet til det formålet de er søkt til.

# Trivsel/samhold

Styret har hatt særlig fokus på å øke trivsel/samhold i klubben, både innad i treningsgrupper og på tvers av treningsgrupper. Styret mener at det har vært en suksess. Både innad i treningsgrupper har det blitt lagt til rette for mer sosialt samvær, men også mellom ulike treningsgrupper. Det er gjennomført juleavslutning, julebord og sommeravslutning.

Klubben prøver å hjelpe til familier med dårlig økonomi og styret mener at dette har bidratt til at flere deltar på nasjonale turneringer.

# Øvrige arrangement

Det har i skoleferier vært arrangert treningssamlinger med Sofia, Vera og Katja som trener. Dette har blitt finansiert ved brukerbetaling, samt av tilskudd fra kommune/stiftelser. Treningssamlingene har vært godt besøkte og er noe vi vil fortsette å tilby.

Våre trenere har hatt treningssamlinger i Buehallen for Tertnes IL der badminton var fokuset.

# Annet

Samarbeidet mellom styret og stiftelsen har vært godt i 2022.

Klubben har et mål at flere nybegynnere spiller lokale turneringer fra høsten 2022 og har brukt midler på det. Styret mener at trenere har gjort en god jobb å motivere nybegynnere å spille turneringer og kommunisere med foreldre og dette viser seg at flere nybegynnere har begynt å spille lokale turneringer.

Styret har vært flink til å ta kontakt med lokale aviser, og kommunisere/ informere om klubben, både topp og bredde i ulike lokale aviser i Bergen.